***Skipper Worse*** er en norsk dramaserie i miniformat som ble sendt i NRK *Fjernsynsteatret* i 1968. Regien var ved Tore Breda Thoresen. Han skrev også manuset, som var basert på Alexander Kiellands roman *Skipper Worse* fra 1882. Hovedrollen spilles av Lasse Kolstad.

Filmingen fant sted i Skudeneshavn og Nedstrand.

Serien ble sendt i reprise sommeren 1998.

Episodetitler
-------------

| Nr. | Sendingsdato | Tittel |
| --- | --- | --- |
| 1 | 2. mars 1968 | *Hjemkomsten* |
| 2 | 8. mars 1968 | *Redningsmannen* |
| 3 | 15. mars 1968 | *Madam Torvestad* |
| 4 | 22. mars 1968 | *Den hellige ektestand* |
| 5 | 29. mars 1968 | *Sara og Henriette* |

Handling
--------

#### 1. episode

Den trauste og livsbejaende kaptein *Worse* returnerer hjem til Stavanger fra langfart i 1840-årene. Han full av håp og forventninger, men møtes av et samfunn med motsetninger, forskjellige livssyn og sterke økonomiske interesser.

#### 2. episode

Kaptein Worse er en viktig mann for rederiet C.F. Garman. Han har i tillegg kapital og det har rederiet sterkt behov for. Å låne bort penger er utelukket. Worse blir i stedet kompanjong i det tradisjonsrike rederiet.

#### 3. episode

Stavanger i 1840-årene byr på mange og forskjellige maktkonstellasjoner. I teten for én av dem står madam *Torvestad*, som er en ledende haugianer. Hun vegrer seg ikke for å anvende sine nærmeste i sitt maktspill.

#### 4. episode

Maktspillet til madam *Torvestad* tilspisser seg, noe som får dramatiske følger for hennes døtre. Samtidig blir den tidligere så livsglade kaptein Worse stadig tettere viklet inn i et nett, spunnet av andre.

#### 5. episode

Den aldrende skipper *Worse* er ikke lenger den mannen som med styrke erobret verdenshavene. Renkespillet til madam *Torvestad* truer flere enn skipperen.

Syn
---

Jo Ørjasæter skrev i boka *Fjernsynsteatret : til glede og forargelse* at *«mye av Kiellands brodd og underfundighet manglet»*. Han skrev videre at *«Lasse Kolstad var en frodig og kraftfull Skipper Worse»* og at også andre roller, som madam *Torvestad*, *Sara* og emmisær *Fennefos*, fikk *«sterke tolkninger av Ragnhild Michelsen, Inger Lise Westby og Arne Aas»*. Ørjasæter påpekte også at Rolf Berntzens miljø- og tidsekte konsul Garmann var en *«nyanserikt utformet skikkelse»*.

Rolleliste (i utvalg)
---------------------

| Skuespiller | Rollenavn |
| --- | --- |
| Lasse Kolstad | *Skipper Worse* |
| Ragnhild Michelsen | *Madam Torvestad* |
| Inger Lise Westby | *Sara* |
| Marit Hamdahl | *Henriette* |
| Arne Aas | *Hans Nilsen Fennefos* |
| Kyrre Haugen Bakke | *Lauritz* |
| Rolf Berntzen | *Konsul Garmann* |
| Egil Hjorth-Jenssen | *Den gamle farveren* |
| Toralf Sandø | *Sivert Jespersen* |
| Irene Thomsen Lie | *Madam Jespersen* |

Referanser
----------

1. 1 2 3  *Fjernsynsteatret* 29. mar 1968 - *Skipper Worse: Sara og Henriette* på tv.nrk.no
2. 1 2 3 4  *Fjernsynsteatret* 2. mar. 1968 - *Skipper Worse: Hjemkomsten* på tv.nrk.no
3. 1 2  *Fjernsynsteatret* 8. mar. 1968 - *Skipper Worse: Redningsmannen* på tv.nrk.no
4. 1 2  *Fjernsynsteatret* 15. mar. 1968 - *Skipper Worse: Madam Torvestad* på tv.nrk.no
5. 1 2  *Fjernsynsteatret* 22. mar. 1968 - *Skipper Worse: Den hellige ektestand* på tv.nrk.no
6. ↑  Ørjasæter, Jo: *Fjernsynstatret : til glede og forargelse* Oslo, Ad notam Gyldendal, 1994, s. 162, ISBN 8241704224

Eksterne lenker
---------------

* (en) *Skipper Worse* på Internet Movie Database Rediger på Wikidata